Sestra v akcii

Sestra v akcii (orig. Sister Act) je americká filmová komédia z roku 1992. Hlavnú úlohu speváčky z nevadského Rena, ktorá predstiera, že je mníška, pretože jej mafiánsky milenec ju chce nechať zabiť, stvárnila Whoopi Goldbergová. 

Film bol prijatý veľmi pozitívne a celosvetové tržby boli na úrovni 231,6 miliónov dolárov. 

 Dej 

Film začína na katolíckej základnej škole v roku 1968, kde sa mladé dievča vzpiera katolíckej výchove a je svojou učiteľkou, rádovou sestrou, varovaná, aby neskončila zle.

Dievča je Deloris Van Cartierová, ktorá sa neskôr stala speváčkou v Rene v Nevade a milenkou mafiánskeho bossa Vince LaRoccy. Deloris si nevšíma jeho zločiny, ale jedného dňa je svedkyňou vraždy. Keďže ju mafiánsky boss zahliadol, rozhodne sa utiecť a Vinceho udá na políciu. Aby bola pred svojim milencom uchránená je ukrytá do katolíckeho ženského kláštora v San Franciscu.

Tam je nútená nosiť habit a prijme meno „sestra Mária Clarence“. Tunajšia matka predstavená nie je veľmi nadšená, že sem Deloris prišla, ale jej prehrešky toleruje, pretože rád za jej ochranu dostane peniaze. Speváčke sa nepáči strohý rádový život, a tak ju matka predstavená pošle do kláštorného zboru. Deloris sa chopí vedenia do tej doby nevýrazného a rozladeného zboru a dostáva sa tak do svojho živlu. Staré piesne nacvičí v modernom a rytmickejšom štýle a zbor sa razom stáva modernejším. Hoci proti tomu protestuje matka predstavená, Deloris vyvedie ostatné sestry aj mimo kláštor, kde pomáhajú v uliciach mesta s upratovaním a. Jej hudobná a charitatívna činnosť získa toľko pozornosti, že sa do San Francisca príde pozrieť aj samotný pápež Ján Pavol II.

Deloris je však pred pápežovou návštevou unesená Vinceovými kumpánmi späť do Rena. Keď sa ostatné sestry dozvedia, kto ich kamarátka skutočne je, vydajú sa jej na pomoc. Medzitým, keď chce Vince s kumpánmi Deloris zabiť, prezlečená sestra zostane pokojná, vďaka čomu sa Vince s poskokmi začnú hádať, dokonca si myslia, že sa skutočne stala mníškou, a jej sa tak podarí utiecť. Po naháňačke je Vince zatknutý, sestry a Deloris sa vrátia do San Francisca na koncert pre pápeža. Deloris sa potom vráti k svojej kariére.

 Postavy 
+PostavaPovolanieHerecSlovenské znenieDeloris Van Cartierová/sestra Marie ClarencespeváčkaWhoopi GoldbergováZuzana Kronerovámatka predstavenárehoľná sestraMaggie SmithováElena Petrovickásestra Mária Patrickrehoľná sestraKathy NajimyKatarína Brychtovásestra Mária Robertrehoľná sestraWendy MakkenaHenrieta Jančišinovásestra Mária Lazararehoľná sestraMary WickesováEmília Došekovásestra Almarehoľná sestraRose Parenti Vince LaRoccamafián a Delorisin milenecHarvey Keitel Peter RúfusEddie Southerporučík a vyšetrovateľBill Nunn Martin KaprálikMonsignor O'HarabiskupJoseph Maher František KovárJoeyVinceov poskokRobert MirandaWillyVinceov poskokRichard PortnowJán Pavol II.pápežEugene Greytak 

 Ohlasy 
Sestra v akcii zaznamenala veľký ohlas a stala sa populárnou nadčasovou komédiou. Celosvetové tržby boli na úrovni 231,6 milióna dolárov, čím mnohonásobne prevýšili rozpočet filmu, ktorý bol 31 miliónov. Viaceré divadlá vytvorili na námety filmu muzikály, napríklad v roku 2011 na Broadwayi so svojimi 561 vystúpeniami.

 Referencie 

 Externé odkazy 


 Zdroj 

Kategória:Filmové komédie USA
Kategória:Kriminálne filmy USA
Kategória:Detské filmy a seriály
Kategória:Filmy Touchstone Pictures
Kategória:Filmy z 1992
Kategória:Filmy podľa názvu